Radiohead

**Radiohead** é unha banda de rock alternativo, música electrónica, rock experimental e art rock procedente de Abingdon, Oxfordshire, Reino Unido formada en 1985. A banda está constituída por Thom Yorke (voces, guitarra rítmica, piano), Jonny Greenwood (guitarra principal, teclados e outros), Ed O'Brien (guitarra, coros), Colin Greenwood (baixo, sintetizador) e Phil Selway (batería, percusión). Con influencias de diversos xéneros, o enfoque experimental ao rock de Radiohead foi recoñecido por promover o son do rock alternativo. Foi aclamada como unha das bandas de rock máis importantes do séxulo XXI.

Tras fichar por EMI en 1991 Radiohead editou o seu primeiro sinxelo, "Creep", en 1992. A canción converteuse nun éxito, e fíxose mundialmente coñecida despois da edición do seu álbum de estrea, *Pablo Honey*, en 1993. A súa popularidade aumentou no Reino Unido co lanzamento en 1995 do seu segundo traballo, *The Bends*. O seu terceiro álbum, *OK Computer* (1997), fixo medrar a súa fama internacional. O disco destaca pola súa complexa produción e por falar sobre a alienación moderna, e adoita a ser aclamado como un fito da época da Xeración X.

*Kid A* (2000) e *Amnesiac* (2001) marcaron unha evolución no estilo de Radiohead, ao incorporar elementos da música electrónica, do Krautrock, do post-punk e do jazz. *Hail to the Thief*, aparecido no 2003, mestura un rock guitarreiro, con elementos electrónicos e letras inspiradas na guerra e foi o seu derradeiro traballo co selo EMI. 

Os seus seguintes lanzamentos foron pioneiros en plataformas alternativas de edición como *paga o que queiras* e BitTorrent. O seu seguinte traballo, *In Rainbows*, foi editado independentemente no 2007, nun principio como descarga dixital, onde os clientes podían decidir canto desexaban pagar, e posteriormente en formato físico cun grande éxito da crítica e de vendas.

O seu oitavo álbum, *The King of Limbs* (2011), unha exploración do ritmo, desenvolveuse usando extensamente loops e samplers. *A Moon Shaped Pool* (2016) conta principalmente con arranxos orquestrais de Jonny Greenwood.

## Historia 
### Formación e primeiros anos 
Os membros de Radiohead coñecéronse mentres asistían á Abingdon School, unha escola privada para rapaces en Abingdon, Oxfordshire. O baixista Colin Greenwood e o guitarrista e cantante Thom Yorke estaban no mesmo curso; o guitarrista Ed O'Brien estaba un ano por riba, e o batería Philip Selway estaba no curso por enriba de O'Brien. Cando O'Brien e Yorke formaron unha banda, pedíronlle a Colin que tocase o baixo, e despois de tocar no seu primeiro concerto cunha caixa de ritmos pedíronlle a Selway ser o seu batería. O irmán de Colin, o multiinstrumentista Jonny Greenwood, estaba tres cursos por debaixo de Colin e Yorke e foi o último en unirse. Á banda non lle gustaba o ambiente estrito da escola (o director unha vez cobroulles por usar unha sala de ensaio un domingo) e atopaban consolo no departamento de música. Atribuíronlle ao seu profesor de música o mérito de introducilos no jazz, as bandas sonoras de películas, a música de vangarda da posguerra e a música clásica do século XX.

Aínda que cada membro contribuíu con cancións nos primeiros tempos da banda, Yorke emerxeu como o compositor principal. Segundo Colin, os membros da banda escolleron os seus instrumentos porque querían tocar xuntos, en lugar de por un interese particular: "Era máis ben un ángulo colectivo, e se podías contribuír facendo que alguén máis tocase o teu instrumento, entón iso era xenial". Tocaron poucos concertos e centráronse en ensaiar en casas da vila. On a Friday realizaría o seu primeiro concerto en 1987 na Jericho Tavern de Oxford.

A raíz dunha primeira maqueta, On a Friday recibiron unha oferta de contrato discográfico por parte de Island Records, pero decidiron que aínda non estaban preparados e que primeiro querían ir á universidade. Continuaron ensaiando nas fins de semana e nas vacacións, Alí tamén coñeceron a Stanley Donwood, que acabaría converténdose no artista responsable das portadas de Radiohead.

En 1991 a banda reagrupouse en Oxford, compartindo unha casa na esquina de Magdalen Road e Ridgefield Road. Gravaron outra maqueta que chamou a atención de Chris Hufford, produtor de Slowdive e copropietario dos Courtyard Studios de Oxford. Hufford e o seu socio, Bryce Edge, asistiron a un concerto no Jericho Tavern, e, impresionados, convertéronse nos representantes de On a Friday.

A finais de 1991 Colin atopouse por casualidade co representante de A&R de EMI, Keith Wozencroft, nunha tenda de discos e deulle unha copia da maqueta. O 21 de decembro On a Friday asinou un contrato discográfico con EMI para seis álbums, Paul Kolderie e Sean Slade, que traballaran con bandas estadounidenses como Pixies e Dinosaur Jr., foron contratados para producir o álbum de debut de Radiohead, *Pablo Honey*, gravado rapidamente en Oxford en 1992. e “Creep” foi vetada por BBC Radio 1 por ser “demasiado deprimente”.

*Pablo Honey* foi publicado en febreiro de 1993 e chegou ao número 22 nas listas do Reino Unido. “Creep” e os seus sinxelos posteriores, “Anyone Can Play Guitar” e “Stop Whispering”, non conseguiron converterse en éxitos, e “Pop Is Dead”, un sinxelo fóra do álbum, tamén tivo malas vendas. O’Brien cualificouno máis tarde como “un erro horrible”.

## Discografía 
### Álbums 
### Álbums en directo 
### EPs 
### Outros 
* *Live Au Forum* - 1995 Francia
* *The Bends Pinkpop* - 1996 Países Baixos
* *Amnesiac College EP* - 2001

### Sinxelos 
## Multimedia 
### Vídeos 
* *Live at the Astoria* (1995, VHS)
* *7 Television Commercials* (1998, VHS/DVD)
* *Meeting People Is Easy* (1999, VHS/DVD)
* *The Most Gigantic Lying Mouth Of All Time* (2004, DVD)
* *Live at the Astoria* [Re-edición]* (2005, DVD)

### Libros 
* *Radiohead: An Illustrated Biography* de Nick Johnstone (1997, ISBN 0-7119-6581-1)
* *Radiohead: From a Great Height* de Jonathan Hale (1999, ISBN 1-55022-373-9)
* *Radiohead: Hysterical and Useless* de Martin Clarke (2000, ISBN 0-85965-332-3)
* *Exit Music: The Radiohead Story* de Mac Randall, (2000, ISBN 0-385-33393-5)
* *Radiohead: Back to Save the Universe* de James Doheny (2002, ISBN 1-56025-398-3)
* *Radiohead: A Visual Documentary* de Tim Footman e Billy Dancer (2002, ISBN 1-84240-179-3)
* *The Music and Art of Radiohead'' editado por Joseph Tate (2005, ISBN 0-7546-3980-0)

## Notas 
## Véxase tamén 
### Ligazóns externas 
* Páxina web oficial 
* Ross, Alex (20 e 27 de agosto de 2001). The Searchers: Radiohead's unquiet revolution. *The New Yorker*.
* Rock On The Net: Radiohead